# Looking Glass

Looking Glass ("Mirall Observador") o Allalimya Takanin (1832 - 5 d'octubre de 1877) fou un cap guerrer nez percé que dirigí la seva tribu durant la guerra nez percé.

## Biografia

Nascut al voltant de 1823 o 1832, Allalimya Takanin era el fill d'Apash Wyakaikt, cap del grup d'Alpowais que els blancs ja anomenaven "Mirall" perquè duia una punta de fletxa de silex o un petit mirall penjat del coll. A la mort del seu pare el gener de 1863, Allalimya Takanin va esdevenir cap dels Alpowais i va heretar el sobrenom del seu pare.
Conegut per la seva valentia i lideratge, va lluitar el 1874 al costat dels crows contra els sioux al llarg del riu Yellowstone a Montana.

## Guerra nez percé

Malgrat haver-se oposat al Tractat de 1863 en la qual els nez percé havien hagut d'abandonar gran part de les seves terres ancestrals, Looking Glass es va negar a unir-se als indis hostils quan va esclatar la guerra dels nez percé el juny de 1877. No obstant això, el general Oliver Howard, basant-se en els informes que indicaven que era una amenaça, va donar l'ordre d'arrestar-lo a ell i al seu grup i l'1 de juliol de 1877 dues companyies de cavalleria comandades pel capità Stephen G. Whipple van atacar el campament de Looking Glass.. Furiós contra els nord-americans pel que va considerar una traïció, Looking Glass va decidir unir-se als grups de nez percé revoltats.
Looking Glass va aconseguir persuadir els altres caps de nez percé de fugir cap a l'est a través de les muntanyes de Bitterroot. A causa de la seva experiència, Looking Glass era potser el cap guerrer més important dels nez percé, però va perdre el seu prestigi després d'haver-se deixat sorprendre pels nord-americans a la batalla de Big Hole. Les seves esperances de trobar refugi amb els Crows en Montana també va resultar inútil. Els nez percé van decidir llavors refugiar-se al Canadà conjuntament amb el cao sioux hunkpapa Bou Assegut, però el 29 de setembre de 1877 van ser encerclats per l'exèrcit nord-americà a les muntanyes de Bear Paw. White Bird i 150 nez percé van aconseguir sortir-se'n, però Looking Glass però Looking Glass va caure mort a causa d'un tret disparat per un explorador xeiene de l'exèrcit dels Estats Units. El famós discurs de rendició que el Chief Joseph va fer el 5 d'octubre, va esmentar la mort de Looking Glass.

## Referències

* ↑ Vanessa, Gunther. Chief Joseph: A Biography (en anglès). ABC-Clio, 2010, p.161. ISBN 0313379203.
* ↑ Piecuch, 2011, p. 455-456.
* 1 2 Forczyk, 2011, p. 87.
* ↑ Alvin, 1965, p. 628-629.

## Bibliografia

* Alvin, M.; Josephy, Jr. The Nez Perce Indians and the Opening of the Northwest (en anglès). New Haven: Yale U Press, 1965.
* Forczyk, Robert. Nez Perce 1877: the last fight (en anglès). Oxford: Osprey Publishin, 2011. ISBN 978-1-84908-192-4. OCLC OCLC 709777768.
* Piecuch, Jim «Looking Glass» (en anglès). The Encyclopedia of North American Indian Wars, 1607–1890 : A Political, Social, and Military Histor, 2011.
* Lafarge, Oliver. (MCMLVI).. Crown Publishers Inc. Page 192., Oliver. A Pictorial History of the American Indian (en anglès). Crown Publishers, 1956.
* West, Elliot. The Last Indian War: The Nez Perce Story (Pivotal Moments in American History) (en anglès). Nova York: Oxford University Press, 2009. ISBN 978-0199769186.

## Enllaços externs

* Biografia de Looking Glass.